అదరగొడుతున్న అపెక్స్ ఫ్రోజెన్ ఫుడ్స్మూడు  నెలల్లోనే 400 శాతంహైదరాబాద్ (ఆంధ్రజ్యోతి బిజినెస్): ఆంధ్రప్రదేశ్ కేంద్రంగా ఉన్న ఆక్వా సంస్థ అపెక్స్ ఫ్రోజెన్ ఫుడ్స్ షేరు స్టాక్ మార్కెట్లో అదరగొడుతోంది. ఈ సంస్థ ఆగస్టులోనే పబ్లిక్ ఇష్యూకు వచ్చింది. స్టాక్ మార్కెట్లో ఈ షేరు సెప్టెంబరు 4న లిస్టయింది. ఐపిఒ ఆఫర్ ధర 175 రూపాయలు కాగా మార్కెట్లో 235 రూపాయల దగ్గర లిస్టయింది. ఇంట్రాడేలో 195 రూపాయల కనిష్ట స్థాయిని తాకి ఆఖరులో 210 రూపాయల వద్ద ముగిసింది. లిస్టింగ్తోనే ఇన్వెస్టర్లకు లాభాలను పంచిన ఈ షేరు గత మూడు నెలలుగా అప్రతిహతంగా దూసుకుపోతున్నది. డిసెంబరు 5న షేరు ధర 941 రూపాయల గరిష్ట స్థాయిని తాకింది. అంటే సుమారు 3 నెలల కాలంలోనే షేరు ధర ఆఫర్ ధరతో పోలిస్తే దాదాపు 431 శాతం పెరిగింది. బుధవారం  నాటి క్లోజింగ్ ధర 900 రూపాయలను మాత్రమే పరిగణనలోకి తీసుకుంటే వృద్ధి దాదాపు 400 శాతం ఉంది. కొద్ది రోజులుగా షేరు ధర ప్రతి రోజూ 5 శాతం పెరుగుతోంది.దేశీయ స్టాక్ మార్కెట్లు గత కొద్దికాలంగా బుల్ ఆపరేటర్ల పట్టులో ఉన్నప్పటికీ ఒక సాధారణ సంస్థ అతి తక్కువ కాలంలోనే ఈ స్థాయిలో మార్కెట్లో అదరగొట్టడం అరుదు. ఆక్వాకల్చర్ రంగంలో క్వాలిటీ స్టాక్స్ ఏవీ మార్కెట్లో అందుబాటులో లేవు. అందుబాటులో ఉన్న షేర్లను ఇన్వెస్టర్లు పోటీపడి వెన్నాడుతున్నారు.  ఆక్వాకల్చర్కు అవసరమైన ఫీడ్ తయారు చేసే అవంతీ ఫీడ్స్ షేరు కూడా మార్కెట్లో కొంతకాలంగా దుమ్ము రేపుతోంది. అయితే, ఈ షేరు ధరకు దాని వాస్తవిక ఫండమెంటల్స్కు సంబంధం లేకుండా ఉందన్న ఆందోళన కూడా మార్కెట్ నిపుణులు వ్యక్తం చేస్తున్నారు. అపెక్స్ ఫ్రోజెన్ షేరు దూకుడుపైనా నిపుణులు హెచ్చరికలు చేస్తున్నా ఇన్వెస్టర్లు మాత్రం కసిగా కొంటున్నారు.  తూర్పు గోదావరి జిల్లా కాకినాడ కేంద్రంగా ఉన్న అపెక్స్ ఫ్రోజెన్ ఫుడ్ పబ్లిక్ ఇష్యూ ద్వారా 152.3 కోట్ల రూపాయలను సమీకరించింది. ఇందులో 25 కోట్ల రూపాయలు ప్రమోటర్ల షేర్ల విక్రయానికి సంబంధించిన మొత్తం కాగా మరో 127 కోట్ల రూపాయలను సంస్థ తాజా ఈక్విటీ షేర్ల విక్రయం ద్వారా సమీకరించింది. సమీకరించిన నిధులను తూర్పు గోదావరి జిల్లాలోనే ఉన్న జి రాగంపేటలో కొత్తగా నిర్మిస్తున్న ప్లాంట్ కోసం వెచ్చిస్తున్నట్టు సంస్థ వెల్లడించింది. ఆక్వాకల్చర్ ప్రాడక్ట్స్ను ఈ సంస్థ బే ఫ్రెష్, బే హార్వెస్ట్, బే ప్రీమియం బ్రాండ్లతో విక్రయిస్తోంది. షెల్ప్ లైఫ్ను దృష్టిలో ఉంచుకొని క్వాలిటీ ఉత్పత్తులను తయారు చేస్తూ ఎగుమతుల  మార్కెట్లో పట్టు సాధించింది. అమెరికా, యూకె, యూర్పలోని పలు సంస్థలు అపెక్స్ ఫ్రోజెన్ కస్టమర్లుగా ఉన్నాయి. సెప్టెంబర్తో ముగిసిన త్రైమాసికంలో సంస్థ 292 కోట్ల రూపాయల అమ్మకాల రాబడిపై 22 కోట్ల రూపాయల నికరలాభం ప్రకటించింది.
adaragodutunna appex frogen fudsmoodu  nelallone 400 saatamhaidaraabaad (aandhrajyoti bijines): andhrapradesh kendramgaa unna akwa samstha appex frogen fuds sheru stack marketlo adaragodutondi. ee samstha aagastulone pablic ishyuku vachindi. stack marketlo ee sheru septembaru 4na listayindi. ipo affer dhara 175 roopaayalu kaga marketlo 235 roopaayala daggara listayindi. intradelo 195 roopaayala kanishta sthaayini taaki aakharulo 210 roopaayala vadda mugisindi. listingtone investerlaku laabhaalanu panchina ee sheru gatha moodu nelalugaa apratihatamgaa doosukupotunnadi. disembaru 5na sheru dhara 941 roopaayala garishta sthaayini taakindi. ante sumaru 3 nelala kaalamlone sheru dhara affer dharatho poliste daadaapu 431 saatam perigindi. budhavaaram  naati cloging dhara 900 roopaayalanu matrame parigananaloki teesukunte vruddhi daadaapu 400 saatam undi. koddi rojulugaa sheru dhara prati roojoo 5 saatam perugutondi.desheeya stack marketlu gatha koddikaalamgaa bul aaparetarla pattulo unnappatikii oka saadhaarana samstha athi takkuva kaalamlone ee sthaayilo marketlo adaragottadam arudu. ackwacalcher rangamlo kwality stacks evee marketlo andubaatulo levu. andubaatulo unna sherlanu investerlu potipadi vennaadutunnaaru.  aakvaakalcharku avasaramaina feed tayaaru chese avantii feeds sheru kuudaa marketlo kontakaalamgaa dummu reputondi. ayithe, ee sheru dharaku daani vaastavika fundamentalsku sambandham lekunda undanna aandolana kuudaa market nipunulu vyaktam chestunnaru. appex frogen sheru dookudupainaa nipunulu heccharikalu chestunna investerlu maatram kasiga kontunnaru.  thoorpu godavari jilla kakinada kendramgaa unna appex frogen fud pablic ishyuu dwara 152.3 kotla roopaayalanu sameekarinchindi. indulo 25 kotla roopaayalu pramoterla sherla vikrayaaniki sambandhinchina mottam kaga maro 127 kotla roopaayalanu samstha taja eekvity sherla vikrayam dwara sameekarinchindi. sameekarinchina nidhulanu thoorpu godavari jillaalone unna ji ragampetalo kottagaa nirmistunna plant kosam vecchistunnattu samstha velladinchindi. ackwacalcher praadaktsnu ee samstha bee fresh, bee harvest, bee preemium brandlatho vikrayistondi. shelp laifnu drushtilo unchukoni kwality utpattulanu tayaaru chestu egumatula  marketlo pattu saadhinchindi. america, yooke, eurpaloni palu samsthalu appex frogen kastamarlugaa unnaayi. septembertho mugisina traimaasikamlo samstha 292 kotla roopaayala ammakala rabadipai 22 kotla roopaayala nikaralaabham prakatinchindi.